Omaaegseid moehitte, pikki mustrilisi villaseid seelikuid mäletavad ehk mõnedki meist ;) Praegu  võiks neid ju jälle kanda. Kui aga tundub, et kas teise ringi poest või ema riidekirstust leitud seelik on liiga pikk või ei sobi vöökoht, siis võiks ühest seelikust ju saada kleit. Peale sobivate lõngade otsimist ja kudumist võiks valmis saada umbes selline kleit.        Kaastöö ajakirja Käsitöö 2011 kevadnumbrile.    Autorid me mõlemad Iraga. Kuna tegin selle kleidi möödunud aastal talle, siis nüüd jäi ajakirja kaastöö tarvis Ira osaks üles lugeda kõik tööjuhise jaoks vajalikud silmused, kasvatused ja kahandused, kleidi pealt paberile panna juurdekootud osa muster - kõik see võttis aega pea sama  palju, kui minul omal ajal selle seeliku ümberdisainimine. Mina siit kaugel ainult panin kõik kokku! Samuti pidi tema loobuma mõneks ajaks oma armsast (julgen nii öelda küll) kleidist. Aitäh Ira!    Ja kuigi ülistiilse modelli seljas on kleit tõesti väga vahva, siis Iralegi sobib ülihästi.  Siin on veel pilte:)